НЕОБХОДИМИ ДОКУМЕНТИ ЗА КАНДИДАТСТВАНЕ ЗА АКАДЕМИЧНАТА ДЛЪЖНОСТ „ПРОФЕСОР“

Четири еднотипни комплекта документи, материали и трудове (три за рецензентите и един контролен в канцеларията на ИР) и още пет комплекта с еднотипни документи, без трудовете – четири за изготвяне на становища (може и на електронен носител и един контролен в канцеларията на ИР):

1. Заявление до Директора на ИР-БАН за участие в конкурса
2. Подробна автобиография по европейски образец
3. Копие на дипломите (оригиналите на дипломите се представят за сверка) за придобита ОНС “Доктор“, научната степен „Доктор на науките“ или академичната длъжност „Доцент“. Копията от дипломите се съпровождат с подпис на кандидата и текст „Вярно с оригинала”. За кандидати получили диплом извън страната изискванията за представяне на документ(и) са записани в член 48 на Вътрешни правила за развитието на академичния състав на Института по роботика при БАН
4. Медицинско свидетелство (не се изисква за кандидати, които са служители на БАН)
5. Свидетелство за съдимост (не се изисква за кандидати, които са служители на БАН)
6. Справка за стаж по специалността за кандидатите, които не са били до момента служители на ИР -БАН
7. Списък на научните публикации, с които кандидатът участва в конкурса, които да не повтарят представените за придобиване на образователната и научна степен "доктор", за придобиване на научната степен "доктор на науките" и за заемане на академичната длъжност „доцент“
8. Списък с изобретения и други научно-приложни резултати
9. Списък на цитирания
10. Резюмета на научните публикации, с които кандидатът участва в конкурса, на български и английски език
11. Копия на всички научни публикации, с които кандидатът участва в конкурса
12. Други материали и документи, които кандидатът счита, че имат отношение към конкурса. Копията от тези материали и документи за участия на кандидата в проекти, теми, разделителни протоколи за реализирано икономическо въздействие или друг ефект и т.н. да се съпровождат с неговия подпис и текст „Вярно с оригинала”
13. Справка за изпълнение на минималните национални изисквания за заемане на академичната длъжност „професор“ по групи показатели за НАЦИД
14. Справка за изпълнение на минималните национални изисквания за заемане на академичната длъжност „професор“ по групи показатели според ЗРАСРБ чл. 2б, ал.2 и 3 за научното направление (Таблица 1 и Таблица 2)
15. Справка за оригиналните научни и научно-приложни приноси
16. Декларация, че нямат доказано по законоустановения ред плагиатство в научните трудове
17. Попълнени Декларация (Приложение 1) и Декларация (Приложение 2) според изискванията на Вътрешните правила за развитието на академичния състав на Института по роботика при БАН
18. Документ за платена такса на ИР-БАН по банков път.